Det er mye power i å overgi kontroll og akseptere at enkelte ting ikke kan endres eller repareres. Dette har vært tungt å innse for en kontrollfrik som meg. Det er også forløsende å innse at enkelte ting kanskje ikke skal endres eller fikses – at det som ble var til det beste. For ofte skjer endringer for en grunn, hvilket sees best i ettertid.
I stedet for å forsøke å lede universet og alt rundt deg, kan det derfor være smart å gi slipp og lytte til universet og ditt indre. Det har jeg gjort. Ved å gjøre dette vil du oppdage at nye dører åpnes når du stenger andre. Å gi slipp på noe som ikke lenger tjener en hensikt eller er konstruktivt for deg – er utviklende, befriende og skaper nye og ofte bedre muligheter.
Nå derimot, kjenner jeg i hver eneste nerve at det er noe der, noe dypere – universet heier det frem, og jeg nyter det hele med en indre ro jeg sjeldent har følt før.
Vel, min intuisjon er så sterk og tydelig at jeg til tider har hatt problemer med å stole på den, men vet nå av smertelig erfaring at den skal følge meg gjennom tykt og tynt – og bør lyttes til. Jeg har i 2018 også gitt slipp på alt som har holdt meg tilbake, samt min trang til å ha alt i balanse – jeg er vekt – men har nå også gitt slipp på min trang til å endre ting til det bedre og ha kontroll over absolutt alt.